Крави се разхождат свободно в Драгалевци - Столица.bg
Снимка: Фейсбук, В. Мидилев
Стадо крави са най-голямата атракция на XXI век в баровския Драгалевци, район Витоша. Рано сутринта, около 8 часа животните си минават необезпокоявани по тротара и улицата. Снимката на стадото бе публикувана в социалната мрежа в "Забелязано в София".
Очевидно животните застрашават движението от автомобили по улицата. Те са били без пастир, а не е и ясно кой им е собственик. Разхождат се и търсят останала на места зелена трева. В зелените площи и по улицата обаче остават трайни и силно миризливи следи.
Драгалевци си беше село и местните си гледат стока. Те не са мислели да живеят в "елитен" квартал!, гласи един от коментарите. Други местни жители коментират, че е като в Швейцария.
"Това си е нормална гледка за Драгалевци. Не е нормално новото презастрояване и многото пришълци, които надойдоха. Кравите са си в свои води, тези всичките коли в Драгалевци от къде надойдоха?, пита столичанка. "Децата да видят откъде е млякото, че в Зоопарка няма крави", препоръчва друг коментар.